《听瞽女隔屏弦歌声妙入神用李自得韵》
明代·邓云霄

有情何必转秋波，且听云中第一歌。丝肉和鸣银甲碎，珠玑纷向玉盘过。

秦庭击筑心同苦，白傅闻弦恨更多。但看梁尘思巧笑，休嫌屏障隐韩娥。

作者简介：明广东东莞人，字玄度。万历二十六年进士。授长洲知县，官至广西参政。有《冷邸小言》、《漱玉斋集》、《百花洲集》等。